Biblia na Internet | BIBLIA - LIBONGOLI YA MOKILI YA SIKA
Olingi koyoka botángi ya lisolo oyo na %%?
Ezekiele 18:1-32
18 Mpe liloba ya Yehova ekobaki koyela ngai ete:2 “Bolingi koloba nini ntango bozali kobimisa liloba ya lisese oyo na mabele ya Yisraele ete: ‘Batata nde bazali kolya mbuma ya vinyo oyo eteli te, kasi mino ya bana nde ekómi ngayi’?+3 “‘Lokola nazali solo na bomoi,’ yango nde liloba ya Yehova Nkolo Mokonzi-Oyo-Aleki-Nyonso, ‘bokobimisa liloba ya lisese oyo lisusu te na Yisraele.4 Talá! Milimo nyonso—ezali ya ngai.+ Molimo+ ya tata ndenge moko mpe molimo ya mwana—ezali ya ngai.+ Molimo oyo esali lisumu+—yango nde ekokufa.+5 “‘Nzokande moto, soki azali moyengebene mpe asali na bosembo mpe na boyengebene;+6 soki alyaki te+ na bangomba+ mpe atombolaki miso na ye te epai ya bikeko ya bosɔtɔ ya ndako ya Yisraele,+ mpe akómisaki mwasi ya moninga na ye mbindo te+ mpe abɛlɛmaki te na mwasi oyo azali na mbindo na ye;+7 mpe soki anyokolaki moto te;+ soki azongisaki ndanga oyo azwaki mpo na nyongo;+ soki abɔtɔlaki eloko moko te na makasi na ndenge ya moyibi;+ soki apesaki limpa na ye na moto oyo azalaki na nzala+ mpe soki azipaki moto oyo azalaki bolumbu elamba;+8 soki apesaki eloko moko te mpo azwa benefisi+ mpe soki azwaki benefisi ya lokoso te;+ soki alongolaki lobɔkɔ na ye na makambo ya kozanga bosembo;+ soki akataki likambo kati na moto ná moninga na ye na bosembo ya solosolo;+9 soki azalaki kotambola na mibeko na ngai+ mpe azalaki kobatela bikateli na ngai ya lisambisi mpo atosa makambo oyo etali solo,+ azali moyengebene.+ Akotikala mpenza na bomoi,’+ yango nde liloba ya Yehova Nkolo Mokonzi-Oyo-Aleki-Nyonso.10 “‘Mpe soki moto aboti mwana oyo azali moyibi,+ mosopi ya makila,+ oyo asali likambo moko oyo ekokani na makambo oyo11 (kasi ye moko asali ata moko te ya makambo oyo); soki alei mpe na bangomba,+ mpe akómisi mwasi ya moninga na ye mbindo;+12 soki anyokoli moto ya mpasi mpe mobola;+ soki abɔtɔli biloko na makasi na ndenge ya moyibi,+ soki azongisi te eloko oyo epesamaki ndanga;+ mpe soki atomboli miso na ye epai ya bikeko ya bosɔtɔ,+ asali likambo moko oyo eyinamá.+13 Soki apesi biloko mpo na kozwa benefisi ya lokoso,+ mpe soki azwi benefisi,+ boye, ya solo mpenza, akotikala na bomoi te. Asali makambo nyonso wana oyo eyinamá.+ Akobomama mpenza. Makila na ye ekozala na motó na ye.+14 “‘Mpe talá! soki moto aboti mwana, oyo azali se komona masumu nyonso ya tata na ye, masumu oyo asali, mpe azali komona kasi azali kosala makambo lokola oyo wana te.+15 Soki alei na bangomba te, mpe atomboli miso na ye te epai ya bikeko ya bosɔtɔ ya ndako ya Yisraele;+ soki akómisi mwasi ya moninga na ye mbindo te;+16 mpe soki anyokoli moto te,+ akamati ndanga moko te,+ mpe azwi eloko moko te na ndenge ya moyibi;+ soki apesi limpa na ye na moto oyo azali na nzala,+ mpe soki azipi moto oyo azali bolumbu elamba;+17 soki apekisi lobɔkɔ na ye konyokola moto ya mpasi; soki azwi benefisi ya lokoso+ te mpe benefisi+ te; soki akokisi bikateli na ngai ya lisambisi;+ mpe soki atamboli na mibeko na ngai;+ ye akokufa te mpo na libunga ya tata na ye.+ Akotikala mpenza na bomoi.+18 Nde tata na ye, lokola amipesaki mpenza na kobuba,+ abɔtɔlaki na makasi eloko ya ndeko na ndenge ya moyibi,+ mpe asali eloko nyonso oyo ezali malamu te na kati ya bato na ye,+ asengeli kokufa mpo na libunga na ye.+19 “‘Mpe bino bokoloba mpenza ete: “Mpo na nini kasi mwana asengeli komema ngambo te mpo na libunga ya tata?”+ Kasi mwana, ye asali na bosembo mpe na boyengebene,+ atosi mibeko na ngai nyonso mpe azali se kosalela yango.+ Akotikala mpenza na bomoi.+20 Molimo oyo esali lisumu—yango nde ekokufa.+ Mwana akomema ngambo te mpo na libunga ya tata, mpe tata akomema ngambo te mpo na libunga ya mwana.+ Boyengebene ya moyengebene ekozala na motó na ye moko,+ mpe mabe ya moto mabe ekozala na motó na ye moko.+21 “‘Nde moto mabe, soki abongwani, atiki masumu na ye nyonso oyo asalaki+ mpe soki abateli mpenza mibeko na ngai nyonso mpe asali makambo ya bosembo mpe ya boyengebene,+ akotikala mpenza na bomoi. Akokufa te.+22 Makambo na ye nyonso ya kobuka mibeko oyo asalaki—bakokanisela ye yango lisusu te.+ Mpo na makambo na ye ya boyengebene oyo asalaki, akotikala na bomoi.’+23 “‘Ngai nasepelaka nde na liwa ya moto mabe,’+ yango nde liloba ya Yehova Nkolo Mokonzi-Oyo-Aleki-Nyonso; ‘nasepelaka te ete abongwana na banzela na ye mpe atikala mpenza na bomoi?’+24 “‘Sikoyo ntango moyengebene moko abongwani, atiki makambo na ye ya boyengebene mpe asali mpenza makambo oyo ezali sembo te;+ soki azali kaka kosala makambo nyonso oyo eyinamá, oyo moto mabe asali,+ mpe azali na bomoi, misala na ye nyonso ya boyengebene oyo asalaki ekokanisama lisusu te.+ Mpo na makambo na ye ya sembo te mpe mpo na lisumu oyo asalaki, akokufa mpo na yango.+25 “‘Mpe bokoloba mpenza ete: “Nzela ya Yehova ezali sembo te.”+ Nabondeli bino, bóyoka, Ee ndako ya Yisraele. Nzela na ngai nde ezali sembo te?+ Banzela na bino nde ezali sembo te, boye te?+26 “‘Ntango moyengebene moko abongwani, atiki makambo na ye ya boyengebene mpe asali mpenza makambo oyo ezali sembo te+ mpe akufi mpo na yango, akokufa mpo na makambo na ye ya sembo te oyo asali.+27 “‘Mpe ntango moto mabe abongwani, atiki mabe na ye oyo asalaki mpe abandi kosala makambo ya bosembo mpe ya boyengebene,+ ye nde akobatela molimo na ye na bomoi.+28 Ntango amoni+ mpe abongwani, atiki makambo na ye nyonso ya kobuka mibeko oyo asalaki,+ akotikala mpenza na bomoi. Akokufa te.+29 “‘Mpe ndako ya Yisraele ekoloba mpenza ete: “Nzela ya Yehova ezali sembo te.”+ Ee ndako ya Yisraele, ezali banzela na ngai nde ezali sembo te?+ Banzela na bino nde ezali sembo te, boye te?’+30 “‘Na yango, Ee ndako ya Yisraele, nakosambisa bino moto na moto na kotalela banzela na ye,’+ yango nde liloba ya Yehova Nkolo Mokonzi-Oyo-Aleki-Nyonso.+ ‘Bóbongwana, ɛɛ, bóbongwana, bótika misala na bino nyonso ya kobuka mibeko,+ mpe eloko moko te ezala libaku oyo ezali kosalisa bino libunga.+31 Bóbwaka mosika na bino misala na bino nyonso ya kobuka mibeko oyo bosalaki+ mpe bómizwela motema ya sika+ mpe elimo ya sika,+ mpamba te, bókufa mpo na nini,+ Ee ndako ya Yisraele?’32 “‘Mpo nasepelaka ata moke te na liwa ya moto,’+ yango nde liloba ya Yehova Nkolo Mokonzi-Oyo-Aleki-Nyonso. ‘Boye, bóbongwana mpe bótikala na bomoi.’”+
lin_Latn lin_Latn cjk_Latn lin_Latn